|  |  |
| --- | --- |
|  | **MINISTERUL FINANŢELOR AL REPUBLICII MOLDOVA** **SERVICIUL VAMAL** |
|  |
|  ***proiect*****ORDIN****nr.\_\_\_\_\_\_\_\_\_\_\_\_\_\_\_**„ ” 2023 mun. Chişinău |

 ***cu privire la aprobarea Normelor tehnice***

 ***pentru aplicarea regimului de tranzit***

ÎNREGISTRAT:
Ministerul Justiţiei
al Republicii Moldova

Nr.\_\_\_\_\_\_\_ din\_\_\_\_\_\_\_\_

Ministra Veronica Mihailov-Moraru

În vederea aplicării uniforme a formalităţilor vamale aferente regimului de tranzit, în temeiul art. 296 din Codul Vamal, adoptat prin Legea nr. 95/2021(Monitorul Oficial 219-225, 17.09.2021), cu modificările ulterioare,

**ORDON:**

1. Se aprobă Normele tehnice pentru aplicarea regimului de tranzit, conform anexei.

2. Se abrogă:

1) Ordinul Serviciului Vamal nr.310/2017 cu privire la aprobarea Normelor metodologice privind aplicarea sistemului de tranzit pe teritoriul Republicii Moldova (publicat în Monitorul Oficial, 2017, art.1699, nr.330-334;

2) Ordinul Serviciului Vamal nr.70/2022 cu privire la unele particularități ale procedurii de tranzit (publicat în Monitorul Oficial, 2022, art.286, nr.68-71).

3**.** Prezentul ordin se publică în Monitorul Oficial al Republicii Moldova și intră în vigoare la 01.01.2024.

 **Director Igor TALMAZAN**

 *Anexă*

 *la Ordinul Serviciului Vamal*

*nr.\_\_\_ din\_\_\_\_\_\_\_*

 **NORME TEHNICE**

 **pentru aplicarea regimului de tranzit**

 **CAPITOLUL I**

 **Dispoziţii generale**

1. Prezentele norme tehnice stabilesc procedura de acordare, derulare și control a regimului de tranzit pe teritoriul Republicii Moldova, în procedură de T1, pentru mărfurile aflate în tranzit, utilizând Sistemul Informațional Integrat Vamal (în continuare SIIV) ”ASYCUDA World”.
2. În aplicarea prezentelor norme, prin termenii de mai jos se înțelege:

1) titularul regimului de tranzit - persoana care depune declarația vamală de tranzit sau în numele căreia se depune declarația vamală respectivă sau persoana căreia i-au fost transferate drepturile şi obligaţiile în privinţa regimului de tranzit;

2) LRN - numărul de referință local acordat de titularul regimului de tranzit în vederea identificării declarației de tranzit în SIIV “ASYCUDA WORLD”;

3) lista de articole - document tipărit conform formularului aprobat de Serviciul Vamal, care însoțește mărfurile până la postul vamal de destinație;

4) sudiviziunea competentă a biroului vamal - structură organizatorică din cadrul birourilor vamale cu atribuții în confirmarea și efectuarea procedurii de cercetare a operațiunilor de tranzit.

 **CAPITOLUL II**

 **Procedura informatică**

 **Secţiunea 1**

 **Întocmirea declarației de tranzit**

1. Declararea mărfurilor în vederea acordării regimului de tranzit se face prin completarea de către titular, direct sau prin reprezentant, a declarației de tranzit completate în conformitate cu Normele tehnice.
2. La etapa dată, declarației de tranzit i se atribuie LRN.
3. După completare, declarația de tranzit se transmite prin intermediul sistemului electronic către postul vamal de plecare competent. Transmiterea declarației de tranzit către postul vamal de plecare se face cu respectarea condițiilor:

- aceasta să conțină toate informațiile necesare în scopul aplicării regimului de tranzit;

- aceasta să fie însoțită de toate documentele necesare;

- mărfurile care fac obiectul declarației de tranzit să fi fost prezentate în vamă în timpul programului oficial de lucru şi în locurile prevăzute în acest scop.

6. După transmiterea declarației de tranzit, titularul/reprezentantul prezintă la postul vamal de plecare mărfurile și documentele însoțitoare ale transportului. Documentele necesare pentru aplicarea regimului de tranzit pentru care mărfurile sunt declarate trebuie să se afle în posesia declarantului și la dispoziția posturilor vamale în momentul depunerii declarației vamale.

7. Documentele prevăzute la pct.6 vor fi însoțite de un document tipărit după forma declarației de tranzit din SIIV “ASYCUDA WORLD” și de un document din care să reiasă cuantumul garanției aferent operațiunii de tranzit, semnate de către titularul regimului.

**Secțiunea a 2-a**

**Formalități la postul vamal de plecare**

8. Postului vamal de plecare identifică declarația de tranzit, pe baza LRN-ului.

9. În cazul în care sunt respectate condiţiile pct.5, acceptă declarația de tranzit și o o trece în starea “acceptat” cu atribuirea MRN-ului în mod automat de către SI.

10. Postul vamal de plecare efectuează următoarele acţiuni:

1) contrapune datele din declarația de tranzit cu documentele însoțitoare;

2) verifică valabilitatea documentului de garanție, precum și valoarea acestuia, bronează suma garanției obligației vamale, prezentate pentru mărfurile plasate în tranzit în rubrica 52 a declarației de tranzit, în modulul corespunzător al sistemului informaţional vamal;

3) întroduce în sisteme informaţionale utilizate pentru managementul integrat al frontierei informaţia necesară despre mijlocul de transport cu mărfurile supuse tranzitului;

4) în cazul necesităţii aplicării sigiliului, efectuează controlul fizic (verifică volumul/greutatea/cantitatea indicate în declarație) a mărfii, efectuează sigilarea mijlocului de transport în corespundere cu cerințele prevăzute la pct. 424-429 al Regulamentului de aplicare a Codului Vamal, aprobat prin Hotărârea Guvernului nr.92/2023;

5) stabileşte data limită la care mărfurile trebuie să fie prezentate la postul vamal de destinaţie, ţinând cont de itinerariul justificat din punct de vedere economic, de dispoziţiile reglementărilor de transport şi de celelalte reglementări aplicabile şi, după caz, de elementele comunicate de titularul regimului sau reprezentantului.

11. În situația în care, în urma analizei de risc pe baza informațiilor gestionate automat de sistemul informatic sau a altor elemente privind operațiunea de tranzit, postul vamal ia decizia de a nu controla documentele însoțitoare și/sau mărfurile declarate, această decizie este menționată în declarația de tranzit prin înscrierea în secțiunea „Controlul la plecare”, câmpul “Rezultatul controlului” cu semnificația “Considerat satisfăcător”, mărfurile urmând să primească liber de vamă.

12. Dacă în timpul efectuării controlului nu se constată discrepanțe între datele înscrise în declarația de tranzit, documentele însoțitoare și mărfurile controlate, postul vamal înregistrează acest rezultat în declarația de tranzit prin înscrierea “Satisfăcător” în secțiunea „Controlul la plecare”, câmpul “Rezultatul controlului”.

13. În situația în care se constată discrepanțe minore între datele înscrise în declarația de tranzit, documentele însoțitoare și mărfurile controlate, acestea sunt comunicate pentru rezolvare titularului regimului, stabilindu-i-se un termen de răspuns.

14. Postul vamal de plecare poate efectua modificări asupra datelor cuprinse în declarația de tranzit numai cu acceptul titularului regimului.

15. Dacă modificările sunt acceptate, postul vamal meţionează modificările în declarația de tranzit, secțiunea „Controlul la plecare”, câmpul “Rezultatul controlului”, cu acordarea mărfurilor “liber de vamă”.

16. Dacă modificările datelor din declarația de tranzit nu sunt acceptate de titularul regimului sau termenul acordat a expirat, mărfurilor nu li se acordă liberul de vamă.

17. Postul vamal înscrie în evidențe mențiunea neacordării liberului de vamă și înregistrează rezultatul controlului în declarația de tranzit prin înscrierea “Nesatisfăcător” în secțiunea „Controlul la plecare”, câmpul „Rezultatul controlului”.

18. Când în urma controlului se constată discrepanțe majore între datele înscrise în declarația de tranzit, documentele însoțitoare și mărfurile controlate, acestea sunt comunicate titularului regimului.

19. Postul vamal înregistrează rezultatul controlului în declarația de tranzit, prin înscrierea “Nesatisfăcător”, în secțiunea „Controlul la plecare”, câmpul „Rezultatul controlului” mărfurilor neacordându-li-se liber de vamă.

20. Postul vamal de plecare decide dacă discrepanțele constatate între datele înscrise în declarația de tranzit documentele însoțitoare și mărfurile controlate se consideră minore sau majore.

21. După acordarea liberului de vamă, postul vamal tipărește documentul de însoțire a tranzitului și, după caz, lista de articole, pe care le înmânează titularului regimului, în vederea însoțirii mărfurilor până la postul vamal de destinație.

**Secțiunea a 3-a**

**Modificarea și invalidarea declarației de tranzit**

22. Titularul regimului poate solicita modificarea uneia sau mai multor date din declarația de tranzit.

23. Modificarea nu poate avea ca efect includerea în declarație vamală alte mărfuri decât cele inlcuse inițial.

24. Nu poate fi permisă modificarea declarației de tranzit în cazul în care cererea este depusă după ce postul vamal:

1) fie a informat declarantul de intenția lor de a proceda la verificarea mărfurilor;

2) fie a stabilit că datele din declarația vamală sunt incorecte;

3) fie a acordat mărfurilor liberul de vamă.

25. Cererea de modificare se transmite prin intermediul sistemului de mesagerie al SIIV “ASYCUDA WORLD” la postul vamal de plecare. Denumirea mesajului electronic prin care se transmite cererea va conține o referință la numărul de referință local MRN a declarației de tranzit.

26. Dacă postul vamal de plecare acceptă cererea de modificare, se remite mesajul „Acceptarea modificării”. Titularul regimului modifică corespunzător datele declarației de tranzit.

27. Dacă postul vamal de plecare respinge cererea de modificare, se remite titularului regimului mesajul „Respingerea modificării” cu comunicarea motivelor respingerii.

28. Titularul regimului poate solicita în baza cererii acestuia transmise prin mesajul ”cerere de invalidare a declarației de tranzit MRN” postului vamal de plecare invalidarea declarației de tranzit, doar înainte ca mărfurile să primească liber de vamă pentru tranzit, în oricare dintre următoarele cazuri:

1) în cazul în care acestea sunt asigurate că mărfurile sunt plasate imediat sub un alt regim vamal;

2) în cazul în care acestea sunt asigurate că, în urma unor circumstanțe speciale, plasarea mărfurilor sub regimul de tranzit pentru care au fost declarate nu se mai justifică;

3) în cazul în care mărfurile au fost declarate în mod eronat în cadrul mai multor declarații vamale;

4) mărfurile nu au fost utilizate într-un mod incompatibil cu regimul vamal sub care acestea ar fi fost declarate în cazul în care eroarea nu ar fi avut loc.

29. Cererea de invalidare nu este acceptată în cazul în care postul vamal de plecare a informat titularul regimului că intenționează să procedeze la examinarea mărfurilor.

30. În cazul deciziei de invalidare a declarației de tranzit, funcționarul vamal va indica în rubrica 56 „Alte incidente în cursul transportului” a declarației de tranzit invalidate motivul care a stat la baza invalidării acesteia cât și numărul declarației vamale care o substituie. După invalidarea declarației vamale de tranzit, postul vamal va efectua operațiunea „Debronare” a garanției pentru declarația aferentă în modulul „Garanţii” al SI „ASYCUDA World”.

31. Declarația de tranzit nu poate fi invalidată după ce mărfurile au primit liberul de vamă pentru tranzit.

32. În cazul în care postul vamal de plecare respinge cererea, acesta comunică titularului regimului motivele respingerii.

 **Secţiunea a 4-a**

 **Formalități și incidente în cursul transportului**

33. În cazul în care un mijloc de transport este utilizat pentru încărcarea succesivă cu mărfuri care se plasează în regim de tranzit la mai multe posturi vamale de plecare, postul vamal de la postul vamal de plecare intermediar menționează noile sigilii aplicate și aplică ștampila personală în rubrica F a fiecărui document de însoțire a tranzitului emis de posturile vamale de plecare precedente.

34. Încărcarea în același mijloc de transport a mărfurilor plasate în regim de tranzit și a mărfurilor care se află în liberă circulație se face cu respectarea măsurilor necesare de identificare a mărfurilor, în cazul în care identificarea este necesară pentru garantarea respectării dispoziţiilor privind regimul vamal pentri care mărfurile respective au fost declarate.

35. În cazurile prevăzute la pct. 433 al Regulamentului de aplicare a Codului Vamal, aprobat prin Hotărârea Guvernului nr.92/2023, transportatorul este obligat efectueze mențiunile corespunzătoare în rubrica 56 a documentul de însoţire a tranzitului şi să prezintă mărfurile, fără întârzieri nejustificate după producerea incidentului, împreună cu MRN-ul declarației de tranzit celui mai apropiat post vamal.

36. Postul vamal competent menționat la pct. 35 decide dacă operațiunea de tranzit poate continua sau nu.

37. Dacă postul vamal decide că operațiunea poate continua, mențiunile referitoare la evenimentul petrecut, înscrise de transportator în documentul de însoțire a tranzitului, vor fi vizate de postul vamal prin aplicarea ștampilei personale în rubrica G.

38. În situația în care sigiliile au fost rupte independent de voința transportatorului, funcţionarul vamal verifică mijlocul de transport și mărfurile și, dacă decide că operațiunea de tranzit poate continua, aplică noi sigilii vamale, completează și vizează în mod corespunzător rubrica G a documentului de însoțire a tranzitului.

39. Mărfurile pot fi transbordate numai cu permisiunea postului vamal competent și sub supravegherea vamală în locul unde urmează sa se efectueze transferul. În aces caz, transportatorul efectuează mențiunile corespunzătoare în rubrica 55 a documentului de însoțire a tranzitului.

40. În cazul în care au avut loc mai mult de două transbordări, iar caseta F este plină, transportatorul trebuie să înscrie mențiunile necesare în rubrica 56 a documentului de însoțire a tranzitului.

41. Dacă postul vamal decide că operațiunea poate continua, mențiunile referitoare la transbordare, înscrise de transportator în documentul de însoțire a tranzitului, vor fi vizate de postul vamal prin aplicarea ștampilei personale, în rubrica F a documentului de însoțire a tranzitului. Atunci când pe parcursul transportului s-au făcut mai mult de două transbordări și rubrica F a fost completată, noile mențiuni se vor înscrie în rubricile 56 și G ale documentului de însoțire a tranzitului.

42. În situația în care transbordarea mărfurilor dintr-un mijloc de transport se face prin încărcarea acestora în două sau mai multe mijloace de transport, operațiunea de tranzit nu mai poate continua, postul vamal devine postul vamal de destinație și efectuează încheierea operațiunii de tranzit conform prevederilor prezentelor norme. Pentru fiecare mijloc de transport va fi completată o nouă declarație de tranzit.

43. În cazul controalelor efectuate de către postul vamal competent, în situația în care nu se constată discrepanțe între datele înscrise în documentul de însoțire a tranzitului și mărfurile controlate sau se constată discrepanțe minore, postul vamal respectiv aplică noi sigilii și permite continuarea operațiunii de tranzit. Noile sigilii, aplicate după caz, se menționează pe documentul de însoțire a tranzitului, în rubrica F vizată de postul vamal prin aplicarea ștampilei personale.

44. Când în urma controlului se constată discrepanțe majore între datele înscrise în documentul de însoțire a tranzitului și mărfurile controlate, postul vamal competent întrerupe operațiunea de tranzit și prezintă mărfurile și mijlocul de transport postului vamal în a cărui rază de competență s-a efectuat acțiunea de control. Postul vamal notifică întreruperea operațiunii de tranzit postului de plecare prin intermediul sistemului informațional, prin rerutarea operațiunii de tranzit și efectuarea formalităților de încheiere a acesteia corespunzătoare postului de destinație prevăzute în prezentele norme tehnice.

45. Postul vamal competent decide dacă discrepanțele constatate între datele înscrise în documentul de însoțire a tranzitului și mărfurile controlate se consideră minore sau majore.

46. Mențiunile înscrise pe documentul de însoțire a tranzitului cu privire la evenimente petrecute în timpul transportului, vizate de către postului vamal competent sunt menționate în SIIV “ASYCUDA WORLD”de către postul vamal de destinație în declarația de tranzit, prin înscrierea în secțiunea „Incident”.

 **Secţiunea a 5-a**

 **Formalități la postul vamal de destinație**

47. Titularul regimului prezintă la postul vamal de destinație mărfurile, documentele însoțitoare, documentul de însoțire a tranzitului și după caz, lista de articole.

48. postul vamal identifică declarația de tranzit pe baza MRN-ului, efectuează controlul şi înscrie la rubrica I “Controlat de biroul vamal de destinaţie (Tranzit)” - Controlat la organul vamal de destinaţie a declaraţiei de tranzit: data sosirii, menţiuni legate de sigilii şi rezultatul controlului.

49. Rezultatele controlului pot fi următorele:

1) ”Satisfăcător” - dacă în urma controlului fizic (total sau partial) nu s-au constatat discrepanțe între datele înscrise în declarația de tranzit, documentul de însoțire a tranzitului și mărfurile prezentate la postul vamal de destinație. Pe lângă controlul fizic al mărfurilor trebuie verificate cel puțin numărul de înmatriculare a mijlocului de transport la plecare și la destinație, comparându-se înregistrările cu cele disponibile la destinație, starea sigiliilor la destinație.

2) „Considerat satisfăcător” - dacă, în urma analizei de risc pe baza informațiilor gestionate automat de sistemul informatic sau a unor elemente privind operațiunea de tranzit, postul vamal ia decizia de a nu controla mărfurile prezentate. Verificarea stării sigiliilor aplicate fără controlul fizic al mărfurilor este înregistrat, de asemenea, cu mențiunea ”Considerat satisfăcător” cu condiția ca sigiliile sa fie intacte.

3) “Nesatisfăcător” - când în urma controlului se constată discrepanțe majore, precum lipsa totală sau parțială a mărfurilor postul vamal menționează rezultatul controlului în declarația de tranzit.

4) ”Neconcordanțe” – dacă în urma controlului se constată discrepanțe minore care nu au dus la apariția datoriei vamale.

50. Prin discrepanțe minore se înțelege, în principal, orice eroare materială care nu afectează operațiunea de tranzit în cauză (exemple: sigilii lipsă, rupte sau deteriorate, mărfuri livrate după expirarea termenului, identitate/naționalitate incorectă a mijlocului de transport, neînregistrarea incidentelor pe parcursul transportării mărfurilor, mărfuri nedeclarate în plus, etc).

51. În cazul în care, pentru încheierea operațiunii de tranzit, postul vamal de destinație consideră că este necesară rezolvarea discrepanțelor constatate, acesta menționează în declarația de tranzit dacă rezolvarea discrepanțelor este solicitată postului vamal de plecare sau este efectuată de postul vamal de destinație.

52. Atunci când este solicitat, postul vamal de plecare efectuează propriile verificări și comunică postului vamal de destinație prin intermediul SIIV “ASYCUDA WORLD” despre modalitatea de rezolvare a discrepanțelor.

53. În cazul în care rezolvarea discrepanțelor constatate este efectuată de postul vamal de destinație, rezultatele verificărilor efectuate se comunică în scris postului vamal de plecare, într-un termen de maximum trei luni de la data înregistrării în evidențe a operațiunii de tranzit.

54. După rezolvarea discrepanțelor, funcţionarul vamal de la postul vamal de destinație ia măsurile necesare în vederea încheierii operațiunii de tranzit dispunând, după caz, perceperea datoriei rezultate ca urmare a discrepanțelor constatate.

55. În situația în care într-un mijloc de transport se află mai multe partide de marfă însoțite de mai multe documente de însoțire a tranzitului, destinate a fi descărcate la posturile vamale de destinație succesive, postul vamal de destinație intermediar menționează noile sigilii aplicate după descărcarea partidei de marfă și aplică ștampila personală în rubrica “F” a fiecărui document de însoțire a tranzitului care însoțește în continuare mărfurile.

56. Prin rerutare se înțelege redirecționarea declarației de tranzit de la postul vamal de destinație declarat către postul vamal de destinație unde mărfurile sunt prezentate efectiv.

57. Cererea de rerutare pentru operațiunea de tranzit identificată prin MRN-ul înscris în documentul de însoțire a tranzitului se transmite, prin intermediul SIIV “ASYCUDA WORLD”, de către postul vamal de destinație unde sunt prezentate efectiv mărfurile către postul vamal de plecare.

58. După realizarea rerutării, noul post vamal de destinație efectuează formalitățile descrise în prezentul capitol.

59. În situația în care postul vamal de destinație unde sunt prezentate efectiv mărfurile nu recepționează prin intermediul SIIV “ASYCUDA WORLD” mesajul care cuprinde informațiile referitoare la operațiune, acesta înregistrează operațiunea în evidențe, formalitățile descrise în prezentul capitol fiind efectuate în mod corespunzător, mențiunile referitoare la rezultatul controlului fiind înscrise în documentul de însoțire a tranzitului la rubrica I “Controlat la postul de destinație” și ulterior în SIIV “ASYCUDA WORLD” atunci când este posibil.

60. În situația în care postul vamal de destinație este în imposibilitatea de a înscrie mențiunile referitoare la rezultatul controlului în SIIV “ASYCUDA WORLD” în termenul cel mai târziu în a treia zi de la data la care sunt prezentate mărfurile la postul vamal de destinație, acesta transmite subdiviziunii competente a biroului vamal o copie certificată a documentului de însoțire a tranzitului.

61. Prevederile pct. 60 se aplică în mod corespunzător și în situația în care declarația de tranzit nu este identificată în SIIV “ASYCUDA WORLD” de postul vamal de destinație înscris în documentul de însoțire a tranzitului.

 **Capitolul III**

 **Procedura de cercetare și controlul încheierii regimului de tranzit**

**Secțiunea1**

**Declanșarea procedurii de cercetare**

62. La expirarea termenilor prevăzute de pct.446 al Regulamentului de aplicare a Codului vamal, postul vamal de plecare comunică subdiviziunii competente a biroului vamal operațiunile de tranzit pentru declanșarea procedurii de cercetare.

63. Comunicarea prevăzută la pct.62 se face cel târziu a doua zi de la împlinirea termenelor respective.

64. Subdiviziunea competentă a biroului vamal declanșează procedura de cercetare la postul vamal de destinație și transmite o cerere de prezentarea informațiilor pentru încheierea regimului de tranzit în termenii menţionaţi în pct.448 al Regulamentului de aplicare a Codului vamal.

65. Postul vamal de destinație trimite rezultatele controlului imediat după primirea cererii din partea postului vamal de plecare.

66. Modelul scrisorii de informare a titularului regimului în cazul aplicării pct.449 al Regulamentului de aplicare a Codului vamal, este prevăzut în anexa nr. 1 la Normele tehnice.

67. În cazul în care informaţiile furnizate într-un răspuns din partea titularului regimului nu sînt suficiente pentru a încheia regimul vamal de tranzit însă subdiviziunea competentă a biroului vamal consideră suficiente pentru continuarea procedurii de cercetare, se remite postului vamal de destinație cel târziu a doua zi de la primirea informațiilor de la titularul regimului o cerere de informaţii suplimentare pe un formular TC20 prevăzut în anexa nr.2 la Normele tehnice.

68. Respectiv postul vamal răspunde cererii în termen de 40 de zile de la data cînd a fost trimisă.

69. Atunci când este solicitat, postul vamal de destinație efectuează investigațiile necesare, procedează la verificarea evidențelor proprii și în termen de maxim zece zile de la primirea solicitării comunică în scris subdiviziunii competente rezultatele verificărilor efectuate.

**Secțiunea a 2-a**

**Încheierea regimului de tranzit**

70. În situația în care se constată că mărfurile în cauză au fost prezentate postului vamal de destinație, dar dovada încheierii regimului nu a fost transmisă în termen, postul vamal de destinație procedează la confirmarea încheierii regimului de tranzit prin transmiterea mesajelor de confirmare în aplicația SIIV “ASYCUDA WORLD” sau, după caz, trimiterea la subdiviziunii competente a biroului vamal a documentelor corespunzătoare.

71. Dacă subdiviziunea competentă a biroului vamal sau Aparatul Central al Serviciului Vamal are suspiciuni în ceea ce privește autenticitatea dovezilor prezentate de titularul regimului sau corectitudinea datelor înscrise în acestea, inițiază controlul ulterior al acestora.

72. Cererea de control ulterior adresată postului de destinație se întocmește utilizând formularul TC 21 prevăzut în anexa nr. 3 la prezentele norme tehnice.

73. În situația prevăzută la pct.72 condițiile privind încheierea regimului de tranzit nu sunt considerate ca fiind îndeplinite, atâta timp cât nu a fost confirmată autenticitatea documentelor sau corectitudinea datelor pentru care a fost cerut controlul.

74. În cazul în care postul vamal de destinație nu confirmă încheierea regimului de transit, subdiviziunea competentă a biroului vamal solicită subdiviziunii control ulterior efectuarea unui control la sediul destinatarului mărfurilor pentru a stabili dacă acesta a primit mărfurile respective.

75. În funcție de răspunsul postului vamal de destinație, de dovezile prezentate de titularul regimului, precum și, dacă este cazul, de rezultatele verificărilor efectuate, subdiviziunea competentă a biroului vamal stabilește dacă operațiunea de tranzit s-a încheiat și finalizează procedura de cercetare.

76. În cazul în care pe parcursul etapelor unei procedure de cercetare se stabileşte că regimul de tranzit a fost încheiat correct, subdiviziunea competentă a biroului vamal comunică postului vamal de plecare și titularului regimului încheierea regimului de tranzit prin intermediul SIIV “ASYCUDA WORLD”, prin trecerea declarației de tranzit în starea “Confirmat”.

**Secțiunea a 3-a**

 **Recuperarea datoriei vamale**

77. Atunci când în cadrul procedurii de cercetare se stabilește că regimul de tranzit nu poate fi încheiat și înainte de împlinirea sapte luni de la data limită la care mărfurile ar fi trebuit prezentate la postul vamal de destinaţie, cu excepţia cazului în care, înainte de expirarea acestui termen, o solicitare de a transfera recuperarea datoriei, subdiviziunea competentă a biroului vamal stabilește biroul vamal competent pentru recuperare.

78. Dacă postul vamal de destinaţie este competent pentru recuperarea sumelor devenite exigibile, subdiviziunea competentă a biroului vamal comunică postul vamal de plecare rezultatul procedurii de cercetare.

79. Postul vamal de plecare încheie din oficiu operațiunea de tranzit și ia măsuri pentru recuperarea datoriei vamale și a altor taxe, după caz, în termen de 14 zile de la data la care se determină cuantumul taxelor de import sau la export de plătit sau se stabileşte obligaţia de achitare a acestor taxe.

80. În decizia de regularizare întocmită de către postul vamal de plecare se înscriu numele și datele de identificare ale tuturor debitorilor:

- orice persoană care trebuia să îndeplinească obligațiile în cauză;

- orice persoană care cunoștea sau care trebuia în mod rezonabil să cunoască faptul că o obligație prevăzută de legislația vamală nu a fost îndeplinită și care a acționat pe seama persoanei care trebuia să îndeplinească obligația sau care a participat la acțiunea având ca rezultat neîndeplinirea obligației;

- orice persoană care a dobândit sau a avut în posesie mărfurile în cauză și care cunoștea sau trebuia în mod rezonabil să cunoască, în momentul în care a dobândit sau a primit mărfurile, faptul că una dintre obligațiile prevăzute în legislația vamală nu a fost îndeplinită.

81. Postul vamal de plecare comunică câte un exemplar al deciziei de regularizare tuturor debitorilor și transmite o copie la subdiviziunea competentă a biroului vamal.

82. Dacă sumele devenite exigibile nu sunt achitate, la expirarea primului termen de plată pentru drepturile de import și alte taxe stabilite, postul vamal de plecare efectuează demersurile legale în vederea executării garanției sau executării silite după caz.

83. Garanțiile izolate constituite prin depunerea unei sume în numerar sau prin virament şi se încasează de postul vamal de plecare.

84. În cazul garanțiilor izolate constituite prin angajament de garanție izolată, postul vamal de plecare solicită garantului executarea garanției, comunicându-i toate informațiile financiare privind încasarea sumelor aferente. Solicitarea de executare a garanției va fi însoțită de un exemplar al deciziei de regularizare.

85. În cazul utilizării unei garanții globale, postul vamal de plecare comunică biroului de garanții informațiile financiare privind încasarea sumelor aferente, transmițându-i un exemplar al deciziei de regularizare. Biroul de garanție transmite garantului cererea de executare a garanției însoțită de decizia de regularizare, a doua zi de la data primirii acestuia.

86. În cazul utilizării exonerării de garanție postul vamal de plecare informează biroul de garanție în vederea revocării autorizației pentru utilizarea exonerării de garanție.

87. După încasarea sumelor devenite exigibile, postul vamal de plecare informează imediat subdiviziunea competentă a biroului vamal, care finalizează procedura de cercetare în evidențele sale și în SIIV “ASYCUDA WORLD”.

88. Subdiviziunea competentă a biroului vamal finalizează procedura de cercetare atunci când sumele devenite exigibile au fost încasate de subdiviziunea competentă pentru recuperare.

*Anexa Nr.1*

*La Normele Tehnice*

 **Model de scrisoare de informare a titularului regimului**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *[Număr/data de înregistrare]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 [Numele titularului regimului]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *[Adresa titularului regimului]*

Obiect: regim de tranzit

Absența dovezii încheierii regimului de tranzit

Sunteți titularul regimului pentru următoarea declarație vamală (următoarele declarații vamale) de tranzit: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *[numărul de referința și data declarației (declarațiilor) de tranzit]*

depusă la postul vamal de plecare\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *[denumirea postului vamal de plecare]*

În conformitate cu prevederile pct. 447 Hotărârea Guvernului nr. 92/2023 cu privire la punerea în aplicare a Codului vamal nr. 95/2021vă informăm că nu am primit dovada încheierii regimului de tranzit pentru declarația (declarațiile) vamală(e) sus-menționată(e).

Având în vedere acest aspect, vă solicităm să ne transmiteți informațiile și documentele care conțin probe conform cărora regimul s-a încheiat. Veți menționa, totodată, după caz, orice modificări în privința postului vamal de destinație. Vă rugăm să furnizați informațiile solicitate în termen de 28 de zile de la data prezentei scrisori.

În cazul în care nu furnizați informații sau dacă informațiile furnizate nu ne permit să efectuăm cercetări la postul vamal de destinație, datoria vamală se stabilește după o lună de la expirarea termenului de 28 de zile, în conformitate cu prevederile pct. 449 din Hotărârea Guvernului nr. 92/2023 cu privire la punerea în aplicare a Codului vamal nr. 95/2021.

 Pot fi aduse ca probe următoarele:

1) un document certificat de subdiviziunea care identifică mărfurile și stabilește că mărfurile au fost prezentate la postul vamal de destinație.

2) un document vamal eliberat într-o țară străină în care mărfurile sunt plasate sub un regim vamal;

3) un document eliberat într-o țară străină, ștampilat sau certificat în alt mod de către autoritatea vamală a țării respective și care stabilește că mărfurile sunt considerate a se afla în liberă circulație în țara respectivă.

Probele aduse de dumneavoastră trebuie să respecte dispozițiile pct. 453 şi pct. 454 din Hotărârea Guvernului nr. 92/2023 cu privire la punerea în aplicare a Codului vamal nr. 95/2021.

În conformitate cu prevederile pct. 451 din Hotărârea Guvernului nr. 92/2023 cu privire la punerea în aplicare a Codului vamal nr. 95/2021, dacă nu se poate stabili că regimul s-a încheiat pentru declarația (declarațiile) în cauză, veți fi obligat la plata datoriei pentru mărfurile care fac obiectul declarației (declarațiilor) respective (taxe de import sau export și alte taxe).

Dacă vă aflați în imposibilitatea de a dovedi că regimul de tranzit s-a încheiat, vă rugăm să ne puneți la dispoziție orice informații disponibile, împreună cu documentele justificative aferente, cu privire în special la locul în care considerați că au avut loc evenimentele care au dat naștere datoriei.

Numele și prenumele\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Funcţia\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura și Ștampila biroului vamal\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Anexa Nr.2*

*la Normele Tehnice*

 **TC 20 – AVIZ DE CERCETARE**

|  |
| --- |
| **I. SE COMPLETEAZĂ DE CĂTRE POSTUL VAMAL DE PLECARE** |
| A. Numărul declarației de tranzit (...) exemplare anexate.C. Post vamal de plecare (nume și adresă) | B. Postul vamal de destinație D. Posturi vamale de tranzit 1.2. |
| E. Identificarea mijlocului de transport:F. Destinatar (nume și adresă completă)G. Conform informațiilor furnizate de titularul regimului, transportul a fost: |
|  1. prezentat la biroul dumneavoastră la |\_\_|\_\_|\_\_| Z L A |  2. livrat destinatarului la |\_\_|\_\_|\_\_| Z L A |
|  3. livrat la.........................................................................................la |\_\_|\_\_|\_\_| (numele și adresa persoanei sau a firmei) Z L A |
| H. Mi-a fost prezentată o recipisă referitoare la documentul de tranzit, eliberată de postul dvs. la |\_\_|\_\_|\_\_|  Z L A |
| I. Titularul regimului nu poate furniza informații privind locația transportului.Locul și data: Semnătura: Ștampila: |
| **II. SE COMPLETEAZĂ DE CĂTRE POSTUL VAMAL DE DESTINAŢIE:****CERERE** |
| În scopul efectuării de cercetări, postul vamal de plecare trebuie să transmită sau să comunice: |
|  1. o descriere exactă a mărfurilor |  2. o copie a facturii |
|  3. o copie a manifestului, a conosamentului sau a scrisorii de transport aerian |  4. numele persoanei responsabile pentru desfășurarea formalităților la postul vamal de destinație |
|  5. următoarele documente sau informații (vă rugăm să specificați):Locul și data: Semnătura: Ștampila: |
| **III. SE COMPLETEAZĂ DE CĂTRE POSTUL VAMAL DE PLECARE: RĂSPUNS LA CERERE** |
|  1. Se anexează informațiile, copiile sau documentele |
|  | 1 2 3 4 5 |  |
|  2. Informațiile, copiile sau documentele indicate la din cererea dumneavoastră nu sunt disponibile.Locul și data: Semnătura: Ștampila: |
| **IV. SE COMPLETEAZĂ DE CĂTRE POSTUL VAMAL DE DESTINAȚIE** |
|  1. Proba încheierii regimului a fost transmisă la |\_\_|\_\_|\_\_| o copie certificată aZ L A |
| (a) documentului primiteste anexată în scop de confirmare. | (b) documentului returnat |
|  2. Proba certificată a încheierii regimului este anexată la prezentul aviz de cercetare. 3. Taxele au fost colectate. 4. Cercetările sunt în desfășurare, iar proba încheierii regimului va fi returnată în cel mai scurt timp. 5. Transportul a fost prezentat aici fără documentele corespunzătoare. 6. Documentele au fost prezentate aici fără transport. 7. Transportul și documentele corespunzătoare nu au fost prezentate aici și |
|  (a) nu pot fi obținute informații despre sosirea acestora. (b) TC20 este transmis la postul vamal de destinație.............................................................. (c) TC20 este transmis ultimului post vamal prevăzut în declarația de tranzit, conform mențiunii din caseta I,poziția D.Locul și data: Semnătura: Ștampila: |

 *Anexa Nr. 3*

 *la Normele Tehnice*

 **TC 21 – CERERE DE CONTROL ULTERIOR**

I. AUTORITATEA SOLICITANTĂ II. AUTORITATEA SOLICITATĂ

 (denumire, adresa) (denumire, adresa)

III. CERERE DE CONTROL ULTERIOR prin sondaj verificare din motivul

 indicat în căsuța C sau D

Vă rugăm să verificați

A. Autenticitatea ștampilei și a semnăturii

1. în caseta "I . Controlat la postul vamal de destinație" a exemplarului

pentru returnare nr. anexat

2. în caseta F și/sau G a exemplarului pentru returnare nr. anexat

3. în caseta J „Verificarea utilizării și/sau destinației” din exemplarul de control T5 nr. anexat

4. în caseta C „Postul vamal de plecare" din exemplarul nr. 4 nr. anexat

5. în caseta D „Controlat la postul vamal de plecare” din exemplarul nr. 4 nr. . anexat

6. în caseta 31 „Colete și denumirea mărfurilor” din exemplarul nr. 4 nr. . anexat

7. în factura nr. ......... din ......... / documentul de transport nr. ......... din ..... anexat

B. Exactitatea mențiunilor din

 1. caseta (casetele).......... (1)

 2. documentul comercial nr. ......... din ............ (anexat)

C. Autenticitatea și exactitatea probei alternative anexate.

D. Controlul este solicitat deoarece:

1. ștampila lipsește

2. semnătura lipsește

3. ștampila nu este lizibilă

4. caseta nu este completată în totalitate

5. au fost făcute corecturi fără a fi

 6. formularul conține ștersături certificate și autentificate și/sau modificări

 7 ștampila nu este recunoscută

 8. lipsesc informațiile privind utilizarea sau destinația

 9. alte motive (se specifică)

Locul: …................

Data: …......................

Semnătura............................... (Ștampilă)

(1) Se indică numărul casetelor care corespund verificărilor solicitate

IV. REZULTATUL CONTROLULUI

A. Ștampila și semnătura sunt autentice

B. Formularul nu a fost prezentat autorităților competente și

1. există suspiciuni de falsificare a ștampilei

2. ștampila pare să fi fost aplicată neregulamentar

3. semnătura nu aparține oficialului responsabil de pe lângă autoritățile competente

C. Mențiunile sunt corecte

D. Mențiunile nu sunt corecte: acestea ar trebui să conțină următoarele:

E. Observații:

1. ștampila a fost aplicată lizibil

2. semnătura fost introdusă

3. caseta a fost completată

4. corecturile au fost certificate și autentificate

5. ștersăturile și/sau modificările s-au datorat:

6. ștampila este autentică și poate fi acceptată

7. data a fost introdusă

8. proba alternativă este conformă și poate fi acceptată

9. alte motive (se specifică)

Locul: .................................

Data: ….................................

Semnătura..................................... .....................................(Ștampilă)\_\_

*NOTE:*

*1. Pentru fiecare formular care face obiectul controlului se face o cerere separată.*

*2. Informațiile și răspunsul se indică prin marcarea cu o cruce a casetelor corespunzătoare.*

*3. Autoritatea competentă solicitată se asigură că cererile primite sunt tratate prioritar.*